смешни разкази за Извънземни
Учителката:
- Днес ще ви науча да правите разлика между реалност и фантазия.
Тошко се засмял:
- Че то, госпожице, аз нямам нужда от вас, за да я правя тази разлика.
- Много си важен бе, Тошко, я разкажи тогава една реалистична история.
- О, няма проблем! Една вечер, докато... например, вие госпожице... сте се прибирали от училище, сте видели в храстите пред блока си един извънземен. Издебнали сте го, заловили сте го и сте му рекли "Хайде сега да те водя в детска педагогическа стая, за да разберем, що се криеш в тъмното из храсталаците". Тогава извънземният ви се примолил "Пуснете ме, госпожице, и ще ви изпълня едно желание". Вие сте нямала какво толкова да му мислите и веднага сте поискала съпруг. И ей-хоп - още на следващата вечер сте си намерила съпруг.
- А бе, Тошко, какви глупости ми говориш. А и тази история е фантастична, не е реалистична.
- Не, госпожице, реалистична е, щеше да бъде фантастична, ако го нямаше извънземния.